
DISSERTATIO 


INAUGURALIS 
,  * 

DE  FRACTURA  INTRAARTICULARI  COLLI  FEMORIS. 


Fractura  colli  femoris  difficillima,  ne  dicam  impossibilis,  videretur,  si  tantum 
ejus  situs  alte  addactus  atque  brevitas  considerarentur.  Facta  tamen  quam  plu¬ 
rima  hunc  morbum  frequenter  sese  obvium  dare  comprobarunt  ;  quod  facile  in¬ 
tellectu  ^est ,  si  exiguam  crassitudinem  necnon  obliquam  directionem  inspici amus.' 

Et  revera  pauci  occurrunt  morbi,  quorum  natura  tamdiu  latuerit ;  veteres, 
in  errorem  inducti  similitudine  aliquorum  signorum  cum  his  luxationum  ejus¬ 
dem  ossis  ,  hos  morbos  permiscuere  :  cc  Les  fractures  du  coi  du  femur 
y>  avaient  completement  echappe  au  talent  observateur  des  anciens  :  iis 
y>  paraissent  en  avoir  confondu  les  symp tomes  avec  ceux  des  luxations 
))  du  meme  os  ( i )  ».  Attamen  neminem  hodie  non  fallit ,  variis  in  casibus 
vi  externa  collum  frangi  posse,  si  ea  ipsa  caput  hujus  ossis  ex  cavitate  amo¬ 
veri  queat. 

Quotidiana  experientia  veras  luxationes  femoris  exteriori  violentia  productas, 
rariores  esse  quam  putatur ,  docet ,  et  nullum  dubium  quin  e  contra  fractura 
quam  plurimum  contingat:  quam  rem  exploratam  habebimus,  dum  comparatio¬ 
nem  aegrorum  qui  in  diversis  nosocomiis  recipiuntur ,  instituamus  :  sic  ab  illo 

(i)  Richerand ,  Nosographie  chirurgicale,  torn.  II. 

tempore,  quo  clinicam  frequentamus,  quatuor  fractura  illa  affectos  aegros,  nullum 
vero  luxatione  femoris  detentum  vidimus. 

~ Ambrosius  Pare  primus  de  fractura  colli  femoris,  tanquam  de  morbo  pecu¬ 
liari,  mentionem  injecit :  verum  enim  vero  nuperrime  tantum  res  prorsus  inclaruit 
observationibus  illustrissimorum  Virorum  Sabatier,  Desaull ,  Richerand,  Bojer , 
^Astley  Cooper  y  Benj.  Travers  et  aliorum. 

Pervolvendo  opera  horum  Gei.  prae licorum ,  miratus  sum  eos  in  tam  varias 
partes,  quoad  formationis  calli  possibilitatem,  necnon  curae  principia,  abiisse;  atque 
revera  aliqui  putant  quoslibet  conatus  irritos  evadere,  alii  vero  callum  in  hac, 
uti  in  aliorum  ossium  fracturis,  sese  efformare.  Mihi  animus  est,  in  hac  dissertatione 
referre  quidquid  cum  experientia  et  observationibus  ,  tum  perquisitionibns  ana¬ 
tomicis  reapse  constet.  Deinde  diversas  curandi  methodos  atque  incommoda  quse 
ex  earum  applicatione  oriuntur,  tradam,  et  tandem  de  modo  quem  Cl.  Prof. 
j Kluyshens  in  nosocomio  nostro  academico  adhibet,  aliquid  siugulatim  dicam. 

Fracturae  ab  omnibus  fere  auctoribus  promiscue  ut  fracturae  colli  femoris 
habitae,  in  tres  species  commode  dividi  queunt.  i.°  In  fracturam  per  collum 
femoris  intra  capsulam  articularem ,  transeuntem.  o.°  In  fracturam  per  idem 
collum  transeuntem,  ubi  illud  trochanteri  majori  sese  jungit,  quae  quidem  frac¬ 
tura  extra  capsulam  sese  offert.  3.°  In  fracturam  transeuntem  per  majorem  tro¬ 
chanterem  infra  junctionem  cum  collo  femoris  (i).  Quanquam  prima  et  secunda 
species  fracturis  colli  femoris  jure  merito  adseribantur,  attamen  de  prima  quam 
nomine  fracturae  intraarticularis  insignio  ,  unice  disseram  ,  cum  diversa1  et 
discrepantes  ea  de  re  auctorum  et  practicorum  sententiae  oriri  videantur,  ex 
eo  quod  pleiique  varias  illas  species  permiscuerint. 

Fractura  intra  ligamentum  capsulare,  cujus  directio  ut  plurimum  transversa. 


(i)  Y.  les  Annales  de  la  litterature  medicale  brit  anni  que,  par  J.  Uubar,  tonui,  juin  1824. 

raro  obliqua ,  plus  minusve  versus  caput  ossis  locum  habet  atque  membrana 
fibrosa ,  quae  collum  femoris  circumdat  et  vices  periostei  implet ,  saepe  saepius 
quasi  omnino  dilaceratur.  Fragmentorum  superficies  aliquando  asperitates  offe¬ 
runt,  quae  sibi  invicem  insertando,  equitationem  minorem  reddunt,  imo  quidem 
omnino  illam  impediunt,  praesertim  in  primo  lapsus  momento,  ut  clarius  in  diag¬ 
nosi  demonstrabitur. 

Fractura  colli  femoris,  quanquam  fere  semper  simplex,  aliquando,  raro  qui¬ 
dem  ,  cum  illa  majoris  trochanteris  complicata  occurrit ,  ita  ut  ille  omnino 
separetur,  neque  ad  unum,  neque  ad  alterum  fragmentum  pertineat. 

Comminutis  solutionibus,  non  obnoxium  est  collum  femoris ;  attamen  in  plura 
fragmina  disrumpi  potest  in  quibusdam  vulneribus  a  sclopeto  productis.  Illa 
vero  vulnera  fere  semper  fractura  ossium  pelvim  constituentium  et  quidem  lee- 
sione ,  multo  periculosiori  organorum  in  illa  cavitate  contentorum,  complican¬ 
tur  (i). 

Hic  locus  esset  pauca  dicendi  de  epiphyseos  reglutinatione  quam  apud  ju¬ 
niora  subjecta,  quorum  cartilago  collum  capiti  jungens,  nondum  ossificationem 
passa  est,  ab  eisdem  quae  in  provectiori  aetate  fracturam  colli  producunt,  causis 
provenientem,  vidimus;  ast  cum  symptomata  quibus  haec  reglutinatio  sese  obvia 
fert,  non  multum  distent  ab  illis  quae  fracturam  colli  indicant,  cumque  hisce 
considerationibus  diutius  inhaerere  a  re  nostra  alienum  fore  arbitremur,  non 
amplius  immorabimur. 

CAUSAE. 

Cum  partium  mollium  maxima  densitate,  necnon  projectura  quam  extrorsum 
femur  trochanter  major  efficit ,  collum  femoris  tegatur ,  raro  sedem  directae 


(i)  Richerand >  ouYiage  cite. 

fracturae  efformat ,  sed  persaepe  repercussu ,  quem  lapsu ,  tum  in  trochantere 
majori,  tum  in  pedibus  necnon  genibus  effici  observamus,  rumpitur.  Antequam 
tamen  mecanismum  causarum  efficientium  describam,  partes  meae  simt  pauca 
de  praedisponentibus  tradere. 

Imprimis  senectus  causis  praedisponentibus  fracturarum  in  genere ,  et  illius 
colli  femoris  in  specie  annumeranda  venit.  Quo  plus  aetate  procedimus,  eo  ma¬ 
jori  fragilitate  ossa  laborant,  cum  majorem  phosphatis  calcis  quantitatem  com¬ 
plectantur;  etenim  senum  ossa  perfacillime  franguntur,  cum  e  contra  in  juvenili 
aetate  haec  ossa  magis  cartilaginosa  et  majori  flexibilitate  praedita,  solummodo 
■cedant  et  eo  ipso  ad  pristinum  statum  redeant,  quando  vis  externa  in  illa  agit 
et  frangere  conatur.  Longe  a  me  tamen  abest,  ut  dicam  fracturam  colli  femoris 
in  senectute  tantum  obtingere;  aliquot  enim  exempla,  quamvis  multo  rariora, 
apud  adultos,  eam  etiam  locum  habere,  demonstrant. 

Nec  desunt  morbi  qui  ad  fracturas  disponant  :  quaedam  virus,  ut  venereum, 
canceroSum  et  alia  quae  aliquando  non  facile  dignoscuntur,  partem  gelatinosam 
systematis  ossei  labefactando,  ossa  ad  fragilitatem  apta  reddunt.  Sic  non  rarum 
est  ut  individuos,  cancere  vel  viru  venereo  inveterato  affectos  a  minima  causa 
ossa  rupta  habentes  videamus. 

An  frigus  numero  causarum  ad  fracturas  prsedisponentium  annumerandum  ? 
si  hiberno  quam  sestivo  tempore  illi  morbi  ffequentiores  occurrunt,  hoc  ex  eo 
provenit  quod  partim  lapsus  crebriores  sint,  partim  corpora  in  quae  incidimus, 
majorem  duritiem  acquisierint. 

Si  angulum,  quem  cum  corpore  femoris  collum  efformat,  attente  consideremus, 
non  attonitis  oculis  videbimus  eam  quam  maxime  favere  ejusdem  colli  fracturis , 
et  quidem  indirectis  causis. 

Creberrima  hujus  solutionis  causa  est  lapsus  in  trochanterem  majorem,  ut  rite 
observatum  est  a  Celeb.  Sabatier ,  qui  ita  ait;  a  Elie  est  si  communement  la  suite 

y>  de  celles  ( chutes )  qui  se  font  sur  le  gmnd  trochanter ,  que  c’est  dei  a 
»  une  forte  presomption  pour  Vexistence  de  cette  fracture ,  que  de  savoir 
»  que  le  blesse  est  tombe  sur  cette  partie  (i).  »  Lapsus  attamen  in  pedes  vel 
genua  ei  quoque  ansam  dare  valent,  sed  ut  ab  iis  causis  proficiscatur,  necesse 
est  ut  pondus  totius  corporis  inaequaliter  in  ambas  extremitates  dispertitum, 
fere  omnino  ab  una  aliave  earum  sustineatur.  Ast  in  hac  varia  partium  conti¬ 
nuatarum  solutionis  causa,  varius  mecanismus  observatur. 

Si  lapsus  in  trochanterem  fiat,  hac  eminentia  solo  contra  quod  rapitur  innixa 
et  pondere  corporis  aucto  per  lapsus  velocitatem  ,  caput  femoris  contra  cavitatem 
cotvloideam  magna  vi  pellitur,  ita  ut  collum  infer  duas  potentias,  quarum  actione 
situm  parallelum  ad  axim  ossis  capere  conatur 3  collocetur  :  si  e  contra  in  pedes 
vel  genua  incidamus ,  obsistente  solo ,  pars  superior  cavitatis  cotyloidete  caput 
femoris  deorsum  premit ,  atque  collum  angulum  rectum  cum  corpore  femoris 
efFormare  tendit }  ita  ut  si  fieri  posset,  ut  ordo  in  fractura  fibrarum  ossearum 
hujus  colli  assignaretur ,  in  priori  casu  inferiores ,  in  posteriori  autem  superiores 
in  primis  rumperentur  (2). 

DIAGNOSIS* 

Pleiique  auctui  es  omnia  symptomata,  quibus  hic  morbus  manifestatur,  non 
animadvei terunt,  et  adhuc  minorem  operam  navarunt  ut  discrimen  mter  fractu— 
lam  intraarticularem  et  extraarticularem  stabilirent,  licet  tale  discrimen  maximi 
ponderis  sit ,  cum  non  solum  spectet  ad  fracturarum  illarum  sedem  ,  sed  et  etiam 
ad  verisimilitudinem  necnon  mecanismum  horum  morborum  sanationis. 

Quum  de  causis  mentionem  injecimus,  jam  supra  dictum  fuit,  quando  in  tro- 

(1)  Sabatier,  meinoires  de  l’Acad.  de  chirurgie. 

(2)  Boyer }  Traite  des  maladies  chirurgieales ,  tora»  III, 

chanterera  majorem  incidit  individuus  fracturas  colli  femoris,  frequentationem  e 
tali  lapsu  ortam,  ejus  existentiam  prsesupponere.  Quum  ille, tempore  lapsus,  regio¬ 
ni  coxo  femorali  dolorem  sentiat,  nec  in  pedes  sese  excipere  valeat,  ruptura  adhuc 
verisimilior  redditur. 

Ex  signis  antea  enumeratis  existentiam  hujus  morbi  solummodo  conjicere 
nobis  fas  est.  Signa,  sic  dicta  sensibilia,  diagnosim  certam  constituunt. 

Sub  lapsu  crepitum  in  articulatione  eeger  aliquando  audit,  nec  femur  movere, 
nec  se  a  casu  attolere  potest  (i)  :  membrum  brevius  est  ac  alterum  ex  adverso 
situm.  Nihilominus  res  non  semper  ita  sese  habent  sub  primo  momento  •,  visi  enim 
sunt  aegri  quibus  collum  femoris  a  lapsu  fractum  fuerat ,  sesemetipsi  erigentes  et 
domum  sine  ullo  fulcimemto  repetentes.  Et  memini  casus  a  Cl.  Prof.  Kluyskens  (a) 
nobis  relati;  foemina  in  majorem  trochanterem  incidendo  sibi  collum  femoris  fre¬ 
git  ,  e  lapsu  sese  attulit  atque  pedibus  adhuc  per  quinque  dies  incessit,  quominus 
fragmenta  equitarent..  Illustres  Viri  Sabatier  et  Desault  (3)  casus  ejusdem  generis 
notarunt. 

Nec  difficile  ratio  facti  tam  singularis  redditur,  si  ad  inaequalitatem  fracturae 
hujus  partis  animo  attendamus;  nam  insertatio  inaequalitatum  amborum  fragmen¬ 
torum  ea  sustinere  potest;. atque  etiam  intelligitur  in  fractura  intraarticulari  mem¬ 
branam  fibrosam  circa  collum  sese  reflectentem ,  partim  solummodo  ruptam  esse 
posse  et  sic  aliquantisper  in  situ  naturali  fragmenta  continere. 

Hisce  in  casibus,  licet  rarioribus,  absentia  hujus  symptomatis  diagnosim  fal— 
laciorem  reddit;  sed  res  mox  clarior  apparet,  quia  pondus  corporis  necnon  actio 
muscularis  ad  consensus  naturales  fragmentorum  mutandos  novosque  stabilien¬ 
dos  perveniunt;  unde  sequitur  quod  fragmentum  inferius,  actione  musculorum 


(1)  Denault ,  QEuvres  ehir urgicales ,  ire  partie. 

(2)  Praelectiones  clinicae. 

(3)  Sabatier ,  Mern.  de  chirurgie  et  Desault Journal  de  chirurgici. 

femoris  motibus  dirigendis  addictorum,  sursum  et  extrorsum  trahatur,  dum  su¬ 
perius  corporis  pondere  deorsum  cum  pelvi  pellatur  ac  membrum  brevius  eva¬ 
dat.  Qua  contractione  ( raccourcissement )  major  trochanter  ad  cristam  ossis 
iliaci  propius  accedit  et  parum  retrocedit  versus  fossam  iliacam. 

Praeter  minutam  membri  longitudinem,  genu  et  digiti  pedis  extrinsecus  sponte 
sua  inclinantur  ope  rotationis  in  tota  extremitate  inferiori  eodem  sensu  locum 
habentis.  Situ  partis  naturali  ita  mutato ,  aeger  in  decubitu  parum  versus  latus 
fracturae  inclinatur,  membrum  lateri  externo  femoris  et  cruris  insidet,  crus  ali¬ 
quantulum  flectitur  et  tandem  caleaneum,  introrsum  spectans,  in  illa  depressione 
quae  inter  malleolam  internam  membri  illaesi  atque  Achillis  tendinem  sese  obvia 
dat,  collocatur. 

Ille  rotationis  externae  motus  fere  semper  sese  offerens  ex  una  parte  gravi¬ 
tati  qua  membrum  suapte  natura  huc  vehitur,  ex  altera  contractioni  muscu¬ 
lorum  femoris  rotatoriorum  adscriptus  fuit.  De  priori  causa  nulla  controversia 
esse  potest  et  quod  magis  est,  evidens  unicuique  patet;  de  posteriori  vero  dubium 
movetur.  Adfuere  enim  casus  in  quibus  membrum  introrsum  vertebatur  (i). 

Extensionem  et  contra  extensionem  exercendo,  membrum  naturalem  longitu¬ 
dinem  denuo  adipiscitur,  sed  statim  brevius  fit,  cum  sibi  relinquatur;  quin  et 
imo  fieri  potest  ut  pes  extrorsum  inclinatus  ad  situm  rectum  reducatur  atque 
etiam  introrsum  vertatur.  Qui  modus  agendi  doloribus  acutis  non  stipatur; 
procul  a  vero  tamen  esset  dicere,  illum  internae  rotationis  motum  absque  ulla 
difficultate  perfici.  Quando  incumbimus  ut  ille  motus  producatur ,  pars  posterior 
ligamenti  capsularis  eo  momento  maxime  tensi  totiusque  membri  pondus  susti¬ 
nentis,  resistit.  Ut  huic  resistentiae  finis  imponatur,  satis  est  majorem  trochan¬ 
terum  sublevare  et  autrorsum  ferre  ut  illud  ligamentum  relaxetur. 


(>)  ulmbroise  Pari ,  Chap.  XX  des  fracturcs  et  P.  J.  Desault ,  OEuvres  chirurgicales. 

An  crepitus  qui  in  fere  omnibus  fracturis  symptoma  certissimum  constituit, 
semper  sensibilis  est  et  numero  signorum  de  qua  nunc  mentio  est,  annumerandus 
venit?  Negative  respondendum  arbitramur  ;  imus  enim  fragmentorum  situs,  nec- 
non  crassitudo  partium  mollium  quae  liaec  circumdant,  difficillimum  hunc  auditu 
reddunt;  et  etiamsi  tale  signum  dignosci  posset,  an  modus,  ut  manifestetur, 
adhibitus  ab  omni  periculo  immunis  esset?  Attamen  Richerand  crepitum  sce- 
pissime  sensibilem  esse,  necnon  signum  maximi  momenti  fracturae  constituere, 
contendit  :  cc  Cette  perception  est  possible  dans  le  plus  grand  nombre  des 
»  eas  :  jeVai  souvent  acquise ,  en  pretant  une  oreille  attentive  »  (i)  Quod 
tamen,  si  casibus  in  nosocomio  nostro  observatis  assentiamur,  falsum  habendum 
est. 

Dum  motum  rotationis  introrsum  et  extrorsum  in  membro  laeso  exequimur, 
majorem  trochanterem  examinare  atque  peculiarem  attentionem  magnitudini  seg¬ 
menti  circuli,  quem  sub  illo  motu  describit,  praebere  operae  pretium  est.  In  statu 
colli  naturali,  illa  eminentia  ad  extremitatem  radii,  cujus  longitudo  ossis  caput 
ej usque  collum  adaequat,  sese  movet,  in  solutione  autem  partium  continuatarum 
ad  crassitudinem  trochanteris  majoris  et  portionis  colli  basim  inter  et  fracturae 
locum  contentae  longitudo  limitatur;  unde  consentaneum  est  illos  arcus  a  tro¬ 
chantere  descriptos  eo  majores  esse  quo  fractura  propius  caput  ossis  evenit ; 
eo  vero  minores  quo  illa  magis  ad  basim  colli  accedit  (2).  Ut  melius  de  hoc  signo 
judicemus,  oportet  ut  magnitudinem  arcuum  circuli,  quem  uterque  trochanter 
describit ,  comparemus  ;  enitentes  ut  membrum  sanum  eosdem  motus  ac  extremi¬ 
tas  laesa  ,  exerceat. 

Superes  t  denique  signum  reapse  fracturae  colli  femoris  exclusive  non  proprium, 


(1)  Richerand ,  Ouvrage  cite, 
(i)  Richerand }  id. 

quod  in  ea  semper  observatur;  et  si,  cum  signis  jam  antea  enumeratis 
nexu  colligatur,  de  morbi  existentia  certa  indicia  adsunt.  iEger  supinus  ex  toto 
membrum  erigere  nequit ,  et  si  ad  hunc  motum  exercendum  conatus  habeat, 
semper  dolore  urgetur;  qui  vero  conatus  flexionem  parvam  et  lentam  cruris 
et  femoris  producere,  necnon  pedem  clunibus  appropinquare  unice  valent; 
ast  pes  semper  incumbit  plano  in  quod  subjectum  stratum  est,  ita  ut,  crure 
extenso  ,  femur  inflectere  nequeat.  Unicuique  patet  difficultatem  motus  de 
quo  hic  agitur,  etiam  atque  etiam  primo  momento  validce  contusionis  articu¬ 
lationis,  quin  et  imo  partium  circumdantium  sese  offerre,  nec  inservire  posse 
ut  ille  casus  illico  secernatur  ab  eo,  quo  fractura  colli  femoris  contractione 
nulla  insigniatur. 

Symptomata  hujus  speciei  fracturae,  quae  extra  ligamentum  capsulare  accedit, 
adeo  subsimilia  sunt  iis,  quae  in  fractura  intraarticulari  occurrunt,  ut  summo  ani¬ 
mo  attendere  debeamus,  ne  duos  morbos  confundamus.  Sunt  tamen  et  quaedam 
signa  quorum  ope  unus  ab  altero  distingui  potest. 

Membrum  fractum,  in  fractura  ex traarticulari,  magis  contrahitur  quam  in  articu¬ 
lari;  quum  in  posteriori,  ligamentum  capsulare  non  ruptum  segmentum  inferius  re¬ 
tineat  atque  impediat,  quominus  tam  alte  revehatur;  dum  in  priori  nihil  vetat  ne 
actioni  musculorum  qui  sursum  illud  attrahunt,  obtemperet,  et  ideo  contractio  ma¬ 
jor  est;  ac  calcaneum,  introrsum  ut  plurimum  spectans,  ante  vel  supra  malleolam 
membri  ilkesi  invenitur. 

Fractura  extraarticularis  doloribus  acerbis  semper  stipatur.  iEger  hisce  im¬ 
primis  afficitur,  quando  membrum  fractum  movet;  et  revera  fragmentum  inferius 
musculis  sese  atterit  et  doloribus  acutissimis  ansam  praebet  (i). 


(i)  OEuvres  chirurgicales  d  yistley  Coo  per  et  de  fienj.  Travers ,  traduiles  de  Eanglais  par 

G.  Bertrand . 


/ 

Hsec  fractura  etiam  crepitu,  vel  ad  minimum  motum  extremitati  fractae  impres¬ 
sum  ,  sensibili  manifestatur.  Quam  ob  rem,  postquam  longitudinem  suam  recu¬ 
peraverit,  si  motus  rotatorius  introrsum  fiat,  extremitates  fractae  inter  se  invicem 
affrictum  eo  majorem  exercent,  quo  facies  earum  pluribus  asperitatibus  echi¬ 
nata  est. 

Infractura  externa  motus  rotatorius  membri  faciliori  modo  obtinet,  quamvis 
dolores  acriores  sint :  ligamentum  enim,  fragmento  inferiori  non  inhaerens,  nullum 
affert  impedimentum-,  si  executionem  hujus  motus  suscipiendo,  attento  animo 
majorem  trochanterem  observemus,  illum  in  semetipsum,  quasi  sub  cardine,  sese 
moventem,  nec  circuli  segmenta,  uti  in  fractura  interna,  describentem,  sentimus. 

Quum  symptomata  fracturae  internae  colli  femoris,  jam  supra  data,  initio  morbi 
non  sempersese  offerant,  quum  aliquando  cum  gravi  contusione  complicetur  at¬ 
que  signa  et  aliis  morbis  propria  aliquatenus  hic  morbus  prae  se  ferat ;  consequens 
est  adesse  aliquot  affectiones,  quae  cum  fractura  confundi  possent.  Notis  tamen, 
quarum  ope  fractura  ab  aliis,  morbis  discerni  queat,  non  diu  immorabimur,  ne 
limites  thesi  nostrae  adseriptos  excedamus. 

Morbus,  de  quo  sermo  hic  est,  saepe  pro  gravi  partium  articulationem  circum¬ 
dantium  vel  quidem  ipsius  articulationis  contusione  ,  quin  et  imo  pro  aliquot 
luxationum  ejusdem  ossis  vi  externa  productarum  speeiebus ,  acceptus  invenitur. 

Gravis  contusio,  necnon  fractura  colli  intraarticularis,  aeque  majorem  vel  mino¬ 
rem  dolorem  necnon  partis  motuum  impossibilitatem  pariuntj  in  casu  contusionis, 
membrum  extrinsecus  inclinatum,  articulis  leniter  inflexis,  dolore  tenetur,  ita 
ut  calcaneum  in  intervallo  malleolam  internam  inter  et  Achillis  tendinem  sito , 
collocetur  :  quo  autem  positu,  musculi  relaxantur,  quod  et  etiam  in  fractura  in¬ 
terna  notatu  dignum  obvenit.  Ast,  si  membrum  extendamus,  ut  comparatio  cum 
altero  fiat ,  unam  eamdemque  longitudinem  ,  si  contusio  adsit ,  contractionem 
( raccourcissemenf )  vero,  si  fractura  sese  obvia  det,  invenimus.  Denique  si  adliuc 

motus  rotatorius  instituatur,  non  eosdem  arcus  in  utroque  casu  describere  majo¬ 
rem  trochanterem  palam  est. 

Quae  revera  signa  caracteristica  equitatione  fragmentorum  fere  semper,  ut 
supra  dictum,  locum  habenti,  superstruuntur,  unde  consectarium  est,  si  hoc 
phenomenon  deficiat,  difficillimum  et  uti  dicam  impossibile  esse,  ut  fractura  a 
contusione  discernamus.  Sed  dubium  mox  aperitur  ,  quoniam  contractio  post 
paucos  dies  semper  superveniat. 

Ratione  habita  luxationum  quibus  femur  obnoxium  jacet,  illa  in  primis  quae 
sursum  et  extrorsum  accidit,  quam  plurimis  erroribus  ansam  praebuit.  In  utroque 
revera  casu,  minuta  membri  longitudo  observatur;  ast  cum  levem  extensionem 
exequendo  membrum  ad  priorem  longitudinem  non  redeat;  cum  et  status  na¬ 
turalis  toties  servetur,  quoties  caput  ossis  in  cavitatem  ex  qua  exiit,  restituatur, 
quumque  insuper  pedem  introrsum  inclinatum,  extrinsecus  vertere  nequeamus, 
discrimen  hos  morbos  inter  facile  instituemus. 

In  luxatione  sursum  et  antrorsum  obtinente,  cum  caput  femoris  ad  pubim 

» 

propius  accedat,  membrum  brevius  ac  illud  ex  adverso  situm  et  pes  extrorsum 
inclinatus  est  :  qui  vero  pes  ad  statum  rectum  reduci  nequit,  nec  extremitas  lon¬ 
gitudinem,  quam  antea  habebat,  recuperare  valet,  nisi  luxatio  reducatur.  Ceterum 
projectura  quae  caput  femoris  ante  ramum  pubis  horizontalem  efformat,  adeo 
in  oculos  occurrit,  ut  sola  morbum  indicare  posset. 

Luxationes  femoris  inferne,  sive  introrsum,  sive  postrorsum  eveniant,  longitu¬ 
dine  membri  manifestantur,  et  ideo  a  fractura  colli  distinguuntur. 

Ne  diutius  huic  materiei  inhaereamus,  de  aliis  hujus  articulationis  morbis  dis¬ 
serere  inutile  arbitramur  :  caeterum  chirurgus,  si  symptomata  quibus  varii  morbi 
patefiunt,  rite  perpendat,  illos  semper  a  fractura  colli  discernere  valebit.  Sic 
successio  symptomatum,  dolor  quem  ad  genu,  raro  ad  regionem  coxo  femoralem 
percipit  aeger,  membri  in  initio  longitudo,  ejus  postea  contractio,  totidem  signa 

constituunt  luxationis  spontaneae  femoris  quibus  diognosis  facile  in  conspectum 
prodit. 


FUNERUM  LUSTRATIO. 


Anatomicae  disquisitiones  post  obitum  institutae  a  Cl.  Viris  ALstley  Cooper } 
Benj.  Travers  (i),  Colles  (2),  Kluyskens  (3)  et  aliis  sequentes  alterationes 
monstrarunt.  In  quam  plurimis  subjectis  fragmentum  superius  attritum,  imo 
partini  destructum,  fere  galeam  osseam  figurabat.  Idem  observatum  a  Ruisch } 
GercircL  Borst  et  aliis.  Colli  portio,  trochanteri  majori  annexa,  aliquando  absorp¬ 
tione  minuta  erat;  frustis  osseis  in  synovia  sanguinolenta  vel  lactea  fluctuan¬ 
tibus  ,  articulatio  tunc  repleta  occurrebat.  In  aliquibus  casibus  tumefactum 
novisque  productionibus  osseis  circumductum,  fragmentum  inferius  compertum 
est.  ^dslley  Cooper  vidit  nonnunquam  caput  femoris  in  pluribus  frustis  ruptum, 
atque  cavitati  cotyloideae,  nonnisi  ope  ligamenti  teretis  limborum  adhaerens , 
in  capsula  eodem  modo  ac  concretiones  osseae  quarum  genu  articulatio  tam 
saepe  sedes  est,  fluctuare.  Visum  et  etiam  fuit  ambo  fragmenta,  ope  substantiae 
fibrosae,  vel  fibro  cellulosae  plus  minusve  laxae,  vel  solidae  eique  in  fractura  rotulae 
locum  habenti  non  absimilis,  coalescere.  Hisce  animadversis,  omnes  naturae  co¬ 
natus  in  eo  versari  videntur,  ut  vel  fragmentum  superius  destruatur,  vel  ut 
ambo  fragmenta,  mediante  substantia  fibrosa,  jungantur  (4). 

(1)  Astley  Cooper  et  Travers ,  ouvrage  cite'. 

(2)  Dublin,  Hospital  repor  ts,  vol.  II,  1818. 

(3)  Praelect.  clin. 

(l[)  Ecce  tabula  partium  anatomicarum  quas  in  Anglia  reperiuntur,  ex  diario  cui  titulis  est: 
Annales  de  la  liiterature  medicale  britannique ,  par  J .  Dubar ,  chirurgien  d  Ostende ,  etc. 

In  fracturis  intraarticularibus  ligamentum  capsulare  caput  et  collum  femoris 
continens  ,  densius  est  ac  in  statu  naturali  j  inflammatio  vero  vel  maximas  in 
membrana  synoviali  mutationes  produxit.  Haec  enim  membrana  non  solum  in 
ea  parte,  qua  ligamentum  capsulare  obvestitur,  sed  et  etiam  in  illa  qua  fracta¬ 
rum  partium  margines  necnon  collum  femoris  circumdantur,  spissior  evadit. 

Itaque  capsulam  articularem  membranamque  synovialem  spissiores,  tenaciores 
et  fere  cartilaginosas  anatomicae  perquisitiones  demonstrant. 

PROGNOSIS. 

Quod  maxime  inter  chirurgos  vel  celeberrimos  controvertitur ,  quodque  pro 
curandi  methodo  summi  momenti  est ,  nunc  aggressuri  sumus  :  scilicet  an  fractura 


deprompta,  qua  doctrina  de  non  consolidatione  in  fractura  intraarticulari  corroboratur. 


Cabinet  de  Thopital  S.t-Thomas ...... .  .  5  pieces. 

»  du  eollege  des  chirurgiens .  i  n 

»  de  1’hopital  S.*  -  Barthelemy .  6  » 

»  de  celui  de  Dublin .  12  » 

Collection  de  M.r  Langstaffe . .  6  » 

»  de  MM.  Bell  et  Schaw .  6  » 

»  de  M.r  Brooke .  2  » 

»  du  D.r  Monro . 2  » 

»  de  M.r  Mayo  . .  . . 1  » 


Toxal  4 i. 


In  omnibus  hisce  casibus  consolidatio  non  obtinuit  et  quando  fragmentorum  conjunctioni 
locus  fuit,  hoc  semper  ope  substantiae  ligamentosse  contigit,  non  tamen  sine  deformitate» 

colli  femoris  intra  capsulam  articularem  accidens,  occallescere  valeat,  necne. 

Quam  vero  maximis  difficultatibus  intricatam  quaestionem  solvere  non  spe¬ 
ramus,  sed  doctrinam  quam  ili.  stley  Cooper,  Benj.  Travers  3  Colles  s 
Kluyshens  et  alii  docent,  quoniam  nobis  ut  verisimilior  arrideat,  pro  viribus 
tradere  conabimur. 

In  qualicumque  fractura  tres  conditiones  locales  necessario  adesse  debent,  ut 
callum  formari  queat.  i.°  Ambo  fragmenta  fere  aequali  vitalitatis  gradu  gaudere 
debent.  2.0  Superficies  fracturae  sese  contingant  oportet.  3.°  In  statu  fixo  et  om¬ 
nino  immobili,  superficies  contineri  necesse  etiam  est.  Videamus  an  una  aliave 
illarum  conditionum  in  fractura  de  qua  sermo  est,  occurrat. 

i.°  Cum  de  causis  mentionem  injecimus,  senectutem  huic  fracturae  speciei  quasi 
exclusive  expositam  esse,  vidimus  :  apud  senes  vasa  ossium  capillaria,  quae  sola 
mutationes  ad  callum  formandum  necessaria  experiri  possunt ,  inertia  cceteris 
textis  organicis  communi  laborari,  etiam  exploratum  habemus  :  praeterea  in  casu 
quo  unum  fragmentum,  ratione  habita  status  ejus  peculiaris,  humores  conserva¬ 
tioni  necessarios  vix  recipiat,  inflammatio  callo  formando  inserviens,  non  obtinet 3 
atque  id  revera  in  fractura  colli  femoris  observatur,  quia  caput  hujus  ossis,  a 
corpore  femoris  separatum,  parva  tantum  vitalitate  fruitur,  cum  in  illo  fragmen¬ 
to  solummodo  ope  ligamenti  teretis,  cujus  vasa  in  ipso  capite  in  ramusculos 
dividuntur,  vita  conservetur,  dum  e  contra,  fragmentum  inferius  agglutinatiom 
faveat  :  etiam  atque  etiam  ex  perquisitionibus  anatomicis  illud  fragmentum  tu¬ 
mefactum  atque  vegetationibus  osseis,  quae  in  eo  majorem  proprietatum  vitalium 
gradum  indicant,  aliquando  obductum  esse  patuit., 

2.0  Gallum  praecipue  non  obtinet  in  hac  fractura,  quia  ambo  fragmenta  in 
contactu  collocari  nequeunt.  Neminem  fallit  in  qualicumque  fractura,  si  frag¬ 
menta  non  coaptentur,  agglutinationi  nullum  locum  esse;  atqui  lioc  revera  in 
fractura  intraarticulari  sese  offert.  Penes  enim  practicum  nunquam  aderit,  mi- 

nimimi  atque  altissimum  horum  frustorum  osseorum  dirigere.  Sic  postquam- 
membrum  extensione  et  contraextensione  ad  longitudinem  et  situm  rectum  re¬ 
ductum  est ,  an  hac  opera  fragmenta  in  consensu  eorum  naturali  restituentur 
quaque  in  tali  statu  detinebuntur,  etiamsi  ad  ea  in  contactu  ponenda  perveniamus? 
In  fractura  enim  colli  femoris  ,  quum  nec  resistentia  nec  potentia  extensiva 
paralelli  modo  in  fragmenta  agunt ,  quumque  insuper  actio  tantum  in  infe¬ 
rius  fragmentum  institui  possit ,  sequitur  hoc  fragmento  superiori  motus  eo 
facilius  imprimere  ,  quo  major  in  cavitate  colyloidea  ei  mobilitas  propria  sit , 
atque  ipsius  reductionis  modum  cujus  ope  directio  necnon  longitudo  fragmenti 
inferioris  restituitur,  ejus  consensus  cum  superiori  saepius  mutare  :  quas  vero  mu¬ 
tationes  nec  agnosci  nec  aestimari  nobis  datum  est,  propter  crassitudinem  partium 
mollium  ipsam  fracturam  circumdantium.  Quidquid  sit ,  aliquando  tamen  accidit  ut 
plus  minusve  fragmenta  sub  hanc  operam  sibi  contingant;  ast  cum  mutuo  fulcro 
non  supernitantur  (i),  neque  ulla  pressio  ope  apparatus  in  circulum  flexi  (appa- 
red  circulaire )  in  illis  exerceri  queat,  (quae  tamen  pressio  formando  callo  in 
omnibus  fracturis  plane  necessaria);  consequens  est  coaptationem  nunquam  ac¬ 
curatam  fore  atque  fragmenta  spatio  plus  minusve  largo  a  se  invicem  sejungi. 

3.0  Calli  denique  formationi  locus  esse  nequit,  quia  potentim  contractionem 
efficientes,  ex  una  parte  sursum  et  extrorsum  fragmentum  inferius  attrahunt , 
dum  ex  altera  parte  fragmentum  superius,  corporis  pondere,  deorsum  cum  pelvi 
pellatur.  Itaque  etiamsi  casu  et  fortuitu  amborum  fragmentorum  consensus  res¬ 
titueretur,  intellectu  facile  est,  vel  minimo  mgri  motu,  in  decursu  curationis  a 
quibusdam  adhibitae,  eo  facilius  hunc  consensum  mutari,  quo  superius  maxima 

mobilitate  praeditum  sit.  Atqui  physice  fieri  nequit  ut  aeger  immobilitatem  ne¬ 
cessariam  servet. 


(i)  Astley  Cooper ouvrage  cite. 

Ex  supra  dictis  patet,  quandoquidem  tres  conditiones  ad  consolidationem 
in  qualicumque  fractura  necessariae,  in  ea  de  qua  agimus  deficiant,  fragmenta 
callo  non  coalescere.  Attamen ,  cum  Clar.  ^dstley  Cooper,  hanc  fragmentorum 
agglutinationis  possibilitatem ,  sine  ulla  exceptione,  non  rejicimus  :  cc  Cependant 
»  je  n  ai  pas  la  presomption  d’  en  nier  la  possibilite ,  ni  de  soutenir  qu’il 
y>  ne  puisse  y  aeoir  des  exceptions  a  cette  regie  generale  $  mais  je  veux 
»  seulement  dire  que  si  cela  arripe,  le  eas  doit  etre  extremement  rare ,  et 
y>  que  je  n’ en  ai  pas  encore  pu  un  seul  exemple.  »  (i)  Licet  igitur  nobis 
persuasum  sit  existere  in  fractura  intraarticulari  casus  rarissimos  in  quibus  con¬ 
junctio  proxima,  ope  substantiae  osseae,  non  tamen  sine  deformitate,  obtineat ; 
de  hac  disseruimus  ac  si  talis  conjunctio  fieri  non  posset,  quod  revera  ut  quam 
plurimum,  quanquam  Cei.  Desault  et  Boyer  contrarium  sustineant,  advenit, 
si  ex  multifariis  observationibus  judicium  ferre  nobis  fas  sit. 

Hisce  visis,  an  adhuc  necesse  est  opinionem  auctorum  qui  hanc  fracturam 
sine  claudicatione  sanare  contendunt  ,  refellere?  Licet  enim  Cei.  Desault 
immortalis  Bichat  et  alii  palam  et  aperte  sanationem  omnis  deformitatis  immu- 
nem  obtineri  posse  docuerint,  neminem  hodie  tamen  fallit  hoc  assertum  maxima 
falsitate  laborare. 

Ad  fracturas  extraarticulares  quod  spectat  eas  generatim  consolidationis  ca¬ 
paces  esse,  disquisitiones  anatomicae  demonstrarunt,  et  si  auctores  illarum  frac¬ 
turarum  species  probe  distinxissent,  res  hodie  clarior  appareret  atque  omnis 
controversia  de  ea  dirimeretur. 

Fracturae  autem  directae  a  sclopeto  ad  partem  superiorem  femoris  effectae , 
pessimi  ominis  sunt,  mortemque  quasi  ineluctabilem  secum  trahunt j  periculum 
in  genere  partium  mollium  necnon  ipsius  ossis  laesioni  respondet. 


(i)  Astley  Cooper ,  ouvrage  cite. 

CURANDI  METHODUS. 

Hujus  fracturae  curandae  methodus  semper  varia  fuit  pro  varia  opinione  quam 
quisque  sibi  de  natura  sanationis  ,  quam  obtinere  posse  credebat ,  efformavit. 
Alii,  fragmentorum  consolidationem ,  ut  possibilem  habentes,  et  excogitarunt  et 
in  curationem  impenderunt  diversos  apparatus,  cum  alii  de  contrario  persuasi, 
illorum  usum  penitus  rejecerint. 

Quos  apparatus,  a  practicis  adhibitos,  singulatim  recensere  omittam, ne  diutius, 
ac  par  est,  in  hac  materia  immorer,  aliorum  inutilitatem,  aliorum  vero  incom¬ 
moda,  hic  tradere  satis  erit. 

Media  quibus  membrum  unice  sustinetur  quibusque  quidam  practici  in  hujus 
fracturae  curatione  usi  sunt,  prospere  succedere  nequeunt,  non  solum  propter 
rationes  supra  allegatas,  sed  et  etiam  quia  horum  mediorum  adhibitio  actionem 
in  ambo  fragmenta  extensam ,  praesupponit  :  atqui,  segmenta  fracturae  colli  femoris 
nimis  alte  sita  sunt,  uti  compressio  circularis  cum  in  superius,  tum  in  inferius 
aequali  modo  agere  possit.  Sic  spica  inguinis ,  ferulae ,  pixis  a  Lanfranc  adinventa 
et  ad  continenda  pelvim,  femur  et  crurem  propria  et  alia  id  genus  nullius  utili¬ 
tatis  habenda  sunt ,  cum  nullatenus  contiguitatem  in  ossis  rupti  extremitatibus 
stabilient 

Alii  suspicati  claudicationem  ex  musculorum  contractione,  in  hac  fractura  solum¬ 
modo  oriri,  extensionem  saepius  iteratam,  musculorum  actione  per  defatigatio¬ 
nem  quasi  nulla  reddita,  mansurae  coaptationi  inservire  crediderunt.  Quam 
methodum  in  primis  Ambrosio  Pare  adscribendam ,  Foubert  instauravit  et 
chirurgiae  Academia  comprobavit  (i) ,  unde  et  sola  per  aliquod  tempus  viguit. 

(')  Sabatier ,  Memoires  de  1’acad.  de  chirurgi  e ;  toro.  IV, 

Attamen  non  difficile  intellectu  est ,  hanc  curadi  methodum  nedum  conjunctioni 
formatione  calli  obtinendae  faveat,  e  contra  ei  obstare.  Caeterum  consolidatio  non 
unice  exigit  extremitatis  extensionem,  sed  et  etiam  proximum  fragmentorum 
contactum,  atque  in  fragmento  superiori  certum  vitalitatis  gradum  quae  ani¬ 
madversio  et  omnibus  aliis  mediis  constanter  extensivis  {extensiori permanente'). 
quae  in  hujus  fracturae  curatione  vicissim  adhibita  fuere,  ut  glossocomis ,  agendi 
rationi  Gui-cle-Chaliac  institutae,  machinae  Cei.  Bellocq,  illi  Cl.  liticen  et 
quamplurimis  aliis  applicanda  est. 

Hae  omnes  methodi,  juxta  quas  fasciae  extensioni  et  contraextensioni  inservientes 
supra  genu  et  in  parte  superiore  femoris  apponebantur ,  musculorum  compres¬ 
sionem  necnon  irritationem  pariebant  :  quae  organa,  postquam  minutae  membri 
longitudini  ansam  praebuissent  ,  illam  adhuc  augebant  et  chirurgo  renixum  eo 
majorem  offerebant,  quo  majores  conatus  ad  illum  superandum  institueret :  acer¬ 
bae  distentiones,  tumefactio  ingens,  necnon  inflammatio  violenta  partium  frac¬ 
turae  proximarum  ex  hisce  a  ratione  aversis  mediis  profluebant. 

Cei.  Desault  incommoda  necnon  difficultates  in  quas  practici  per  harum  ma¬ 
chinarum  usum  delaberentur,  animadvertens,  atque  hanc  fracturam  sine  defor¬ 
mitate  et  claudicatione  sanare  sperans  ,  scopum  attigisse  credidit  mediorum 
extensionis  emendatione  ,  ope  apparatus  ejus  nomine  insigniti  et  ab  omnibus 
artem  chirurgicam  profitentibus  noti. 

Etiamsi  curandi  methodo  ,  mediante  apparatu  Cei,  Desault aliquantulum 
confideremus,  facile  tamen  videre  est,  fascias  ( lacs )  extensionis  et  contraex- 
tensionis  ,  oblique  extrorsum  directas ,  in  axim  femoris  et  pedis  transversim  agere 
nec  rotationi  totius  extremitatis  externae  satis  obstare.  Earum  vis  partim  infirmata 
est,  et  quanquam,  vel  modicam  tantum  actionem,  pro  fragmenti  inferioris  longi¬ 
tudine  exerceant,  ingenti  compressioni  in  tegumentis  partis  superioris  et  internae 
femoiis  necnon  in  parte  cruris  inferiori,  ansam  praebent.  Quae  fasciae  parum  latae, 

faeile  in  semetipsas  volvuntur  earumque  actio  adhuc  majori  dolore  aegros  afficit. 
Sic  non  i  aro  accidit,  ut  sub  hujus  apparatus  adhibitionem  crustae  gangrenoste 
ad  regionem  superiorem  femoris,  in  Achillis  tendine  necnon  in  pedis  parte  supe¬ 
riore  sese  offerant :  atque  hi  graves  casus,  qui  vim  compressionis  fasciis  productae 
demonstrant,  nunquam  compensantur  cum  sanatione  deformitatis  et  claudicationis 
immuni.  Fateamur  tamen  haec  incommoda  partim  vitari  posse ,  ex  una  parte  si 
extensioni  non  fortiori,  ac  par  est,  locus  sit,  ex  altera  vero  si  apparatus  ipse 
persaepe  inspiciatur,  fasciae  in  semetipsas  volutae ,  et  partes  comprimentes  necnon 
penicilla  mutentur. 

Ast  illae  crustae  grangrenosae  tendinum  exfoliationem  saepe  pariunt,  atque 
morbi  complicationi,  quae  pessimos  exitus  habere  potest,  ansam  praebent. 

Quae  eadem  opinio  imbuit  mentem  Cl.  prof.  Boyer,  qui  apparatum  CeL 
Desault,  medio  mechanico  supplens,  omnes  difficultates  superasse  falso  existi¬ 
mavit.  Hoc  praecipuum  huic  posteriori  est ,  quod  extensio  in  axis  membri  direc¬ 
tionem  fiat,  atque  rotatio  extrorsum  impediatur.  Sed  ob  id  solum  commodum 
in  mala  multo  graviora  delabimur,  atque  revera  fascia  coriacea  ( sous-cuisse ) 
eodem  modo  agit  ac  illa  contra  extensionis  a  Cei.  Desault  adhibita;  unde  sae- 
pissime  vulnera  alta  in  parte  superiore  et  interna  femoris  occurrunt.  Corrigia,  in 
parte  cruris  inferiore  posita ,  fere  semper  crustas  gangrenosas  supra  partem  pedis 
superiorem  necnon  in  Achillis  tendine,  pariunt,  atque  earum  lapsu  tendines 
deteguntur,  qui  contactui  aeris  expositi,  exfoliantur.  Eo  ipso  momento  quo 
extensio,  cochleam  vertendo,  inchoetur,  acutissimis  doloribus  aegri  cruciantur, 
atque  tumefactio ,  inflammatio  partium  necnon  febris  superveniunt,  si  aeger  ob¬ 
stinate  in  tali  statu  retineatur. 

Ex  supra  allatis  liquet,  has  omnes  agendi  rationes  pluribus  incommodis  ob¬ 
noxias  jacere,  et  nullatenus  scopum  exoptatum  attingere,  omnes  vicissim  propo¬ 
sitas,  postea  admissas,  dein  rejectas  fuisse.  Ita  hic  apparatus  mechanicus  illust. 

prof.  Boyer ,  initio  tanquam  omnibus  numeris  absolutus  atque  omni  incommodo 
immunis,  a  practicis  adhibitus  fuit;  ast  hodie  in  nosocomio  nostro  penitus  reji¬ 
citur,  quin  et  imo  a  pluribus  chirurgis,  magnum  nomen  in  Gallia  habentibus, 
non  amplius  adhibetur.  Sic  Richerand,  qui  illum  in  locum  apparatus  Cei.  Desault 
primum  substituerat,  plures  calamitates  expertus  et  speratos  eventus  nequaquam 
obtinens,  nedum  hodie  eo  utatur,  e  contra  ut  instrumentum  perniciosum  pros¬ 
cribit  (i). 

Nonnulli  practici ,  quum  extensionum  permanentium  incommoda  animadverte¬ 
rint,  ad  methodum  quam  Cei.  Pott  in  curatione  omnium  fracturarum  inve¬ 
here  voluit ,  scilicet  retinendo  membrum  fractum  in  tali  positione  ut  omnes 
musculi  relaxentur,  confugerunt.  Sic  JP^hite  et  James  pro  fractura  colli  fe¬ 
moris  et  alium  apparatum  proposuerunt  constantem  ex  duplici  plano  inclinato, 
iri  tres  ferulas  diviso ,  quarum  una  horizontaliter  supra  lectum  posita ,  hujus 
machinae  basim  efformat;  duae  alioe  vero  longitudini  cruris  et  femoris  accommo¬ 
datae,  sub  genu  commissura  junguntur,  ut  haec  pars  ad  libitum  flecti  queat  : 
qui  apparatus  in  curatione  hujus  fracturae  etiam  rejicitur.  Illust.  ^ 4  slley  Cooper , 
Benj.  Travers  et  quam  plurimi  alii  de  nullitate  cujuscumque  apparatus  cer¬ 
tiores  facti,  solummodo  utuntur  duobus  pulvinis  quos  sub  membro  et  genu, 
ut  extollantur,  disponunt.  Quam  agendi  rationem  sequitur  Doct.  Dupuytren , 
hoc  tamen  discrimine  interposito  ,  quod  slstlcy  Cooper  cum  Prof.  nostro 
sentiens,  callum  in  Mg  fractura,  ut  supra  dictum,  non  formari,  aegros  in  liac 
positione  per  quindecim  vel  viginti  dies  tantum  detineat,  donec  inflammatio 
evanuerit ,  tunc  eos  in  sella  collocari  atque  postea  ope  baculorum  superne 
rostratorum  incedere  jubeat  :  cum  e  contra  Doct.  Dupuytren  fragmenta 
occallescere  pugnacissime  defendens ,  aegros  in  hoc  statu  per  sexaginta  ad 


(i)  Richerand ,  ouvrage  cite. 

eentum  dies  remanere  sinat,  licet  exinde  nullum  commodum  oriatur,  sed  e  contra 
cum  magna  molestia  ,  tum  mora  in  facultate  ambulandi  occurrant.  Quin  et  imo  e% 
ipsa  femoris  flexio  quae  ex  sententia  ill.  Astley  Cooper  tantum  praescribitur,  ul 
nimiaj  inflammationi  atque  dolori  occurrere  queamus,  non  adeo  necessaria  nobis 
videtur;  nunquam  enim  in  nosocomio  Academico  nostro  -coacti  fuimus  ut  in  hac 
fractura  ad  tale  auxilium  descenderemus. 

Gl.  Prof.  noster  Kluyskens  qui,  toties  cum  calamitatibus  supra  enumeratis 
conflictatus  est,  quoties  sive  apparatu  Gei.  Desault  sive  illo  Prof.  Boyer usus 
sit;  quique  insuper  aegros  nunquam  refici  sine  claudicatione  atque  membri 
extrorsum  rotatione,  observavit ,  absentiae  calli  formationis  suspicionem  habere 
debuit,  idque  revera  examine  articulationis  post  aegrorum  obitum  instituto  per¬ 
spicuum  fecit,  cum  in  ea  alterationes  quarum  mentionem  supra  injecimus  ,  repe- 
rierit.  Sic  abhinc  viginti  annis  in  casu  fracturae  intraarticularis  nullum  appara¬ 
tum  adhibuit,  atque  aegrum  super  lectum  ponere,  pelvim  ligamine  largo  {bandage 
de  corps )  circumdare,  ut  major  trochanter  eo  suffulciatur  atque  nimia  fragmenti 
inferioris  mobilitas  minuatur,  pulvinum  parum  editum  membro  fracto  subjicere,  su¬ 
per  quem  tota  longitudine  quiescit ,  tantummodo  praescribit.  iEger  in  hoc  positu 
relinquitur,  donec  dolor,  quemdam  inflammationis  gradum  indicans  evanuerit,  quod 
intra  quindecim  ad  viginti  dies  locum  habet.  Quando  nimia  inflammatio ,  quod  raro 
accidit,  supervenit,  ei  ope  fomentationum  aquae  frigidae  vel  aliquando  cataplasma¬ 
tum  emollientium  et  anodynorum,  necnon  quietis,  diaetae  vel  adhuc  sanguinis  de¬ 
pletionis,  prout  circumstantiae  jubeant,  resistitur.  Professor  noster  aegro  permittit 
ut,  hoc  tempore  effluxo,  e  lecto  surgat  et  in  sella  sat  edita  sedeat.  Post  aliquot  dies, 
baculis  superne  rostratis  aeger  utitur ,  quibus  mediantibus  modicam  exercitatio¬ 
nem  instituere  valet.  In  eorum  locum  simplices  baculi  sufficiuntur,  et  sextaginta 
vel  septuaginta  diebus  praeterlapsis,  sine  ullo  fulcimento  aeger  pedibus  incedere 
potest.  Glaudicatio  atque  membri  extrorsum  rotatio,  sanata  hac  fractura,  vitari  ne- 

queunt;  ast  priori  incommodo  mederi  aeger  potest,  si  calceo  altiori ,  membri 
contractioni  respondente,  utatur.. 

Ita  Cl.  Prof.  noster  Kluyskens ,  abhinc  pluribus  annis  hanc  fracturam  feliciori 
cum  eventu  curat  et  ipsemet  hunc  curandi  modum  in  nosocomio  nostro  jam 
adhibitum  vidi,  nullo  infausto  casu  superveniente.  iEger  igitur  non  torquetur 
per  longum  tempus,  sicuti  evenit  quando  chirurgus  ope  cujusdam  apparatus  clau¬ 
dicationem  et  deformitatem  vitare  sibi  cogitatione  fingit :  atque  hoc  modo  non 
committimus  ut  tegumenta  gangrena  affecta,  et  crustis  delapsis  tendinum  exfo¬ 
liationem,  unde  semper  plena  motus  amissio  et  aliquando  periculum  vitae  im¬ 
minens  oritur,  videamus. 

Fracturas  extraarticulares  quod  attinet ,  generatim  consolidationis  capaces , 
cum  ad  materiem  nostrae  dissertationis  non  pertineant ,  earum  curandarum  me¬ 
thodum  recensere  omittemus. 


THESES. 


i. 

Iu  quam  plurimis  irritationibus  intestinorum  cum  diarrhoea  vesicans  aut  aliud 
rubefaciens  abdomini  applicatum  omnia  symptomata  tollit. 

II. 

In  simplici  febre  internitente  systema  nervosum  affectum  esse  verosimile  est. 

III. 

.  •  ■  t 

Summi  est  momenti  cognitio  causarum  imflammationes  producentium,  quae 
hodie  apud  quosdam  systematicos  nimis  negligitur. 

IV. 

fn  fractura  intraarticulari  colli  femoris  formatio  calli  non  est  optanda. 

V. 

Aquae  amnii  nullatenus  nutritioni  foetus  inserviunt. 

VI. 

Amputatio  mammae  vero  cancere  affectae  miseris  mortem  maturat. 

VII. 

Von  perinde  est  in  quo  loco  instituatur  generalis  sanguinis  depletio. 


( 3» ) 


VIII. 

Collectio  serosam  cerebro,  etiamsi  notabilis,  non  semper  compressionis  hujus 
,,-^lrgani  symptomata  producit. 

